**AGENȚIA PENTRU PROTECȚIA MEDIULUI MEHEDINȚI**

Nr. ................ / ....................

**Decizia etapei de încadrare**

 **Nr. din 2024**

 Ca urmare a solicitării de emitere a acordului de mediu adresate de **PIRVANESCU CLAUDIU-VALENTIN** cu domiciliul în mun. Dr Tr Severin, str. Grigore Florescu nr.4, județul Mehedinți, înregistrată la APM Mehedinţi cu nr.6075 din 25.04.2024, în baza Legii nr.292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, Agenția pentru Protecția Mediului Mehedinți

 decide,

ca urmare a consultărilor desfăşurate în cadrul şedinţei Comisiei de analiză tehnică din data de 18.07.2024 că proiectul " Elaborarea documentatiei pentru autorizarea executarii lucrarilor de constructii, **Construire hala de productie** " propus a fi amplasat în comuna MALOVAT, localitatea Lazu, NC 51537 judeţul Mehedinţi;

 **- nu se supune evaluării impactului asupra mediului**.

 **Justificarea prezentei decizii:**

 I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

* proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct.10 proiecte de infrastructura lit.b proiecte de dezvoltare urbana, dar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, nu se supune evaluării impactului asupra mediului;
* proiectul propus nu intră sub incidenţa art.28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cu modificările şi completările ulterioare, cf pdv.nr.210/29.04.2024 al Biroului CFM – Arii protejate, dar este necesara solicitarea si obtinerea AVIZULUI Administratiei Parcului Natural Geoparcul Platoul Mehedinti; titularul a obtinut Avizul nr. 73 din 17.05.2024 al PNGPMH
* proiectul propus nu **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare, nefiind necesar Avizul de Gospodarire a Apelor cf pdv exprimat de SGA MH in sedinta CAT din 18.07.2024

**Caracteristicile proiectului**

2.1. Dimensiunea și concepția întregului proiect

 **Proiectul analizat** consta in realizarea unui spatiu de productie cu destinatia ***Hala productie***

in care se va desfasura activitatea de productie sapunuri, creme si uleiuri pe baza de lavanda structura cu stalpi, grinzi si centuri din beton si zidarie portanta din caramida si acoperis tip sarpanta din lemn cu invelitoare in doua ape din tigla ceramica, pe un teren cu suprafata totala St = 6316 mp, situat in intravilanul comunei Malovat, satul Lazu, judetul Mehedinti, identificat cadastral cu nr. 51537 si inscris in Cartea Funciara nr. 51537 a localitatii Malovat

* **Bilantul teritorial:**
	+ Suprafata teren curti constructii intravilan = 1315 mp
	+ Suprafata construita propusa Sc = 33.07 mp, din care:
		- suprafata construita anexa productie = 33.07 mp;
	+ Suprafata desfasurata propusa Sd = 33.07 mp
	+ Regim inaltime constructie propusa = P
	+ H maxima coama = 4.74 m
	+ H maxima streasina = 2.97 m
	+ P.O.T.rezultat =2.65%
	+ C.U.T.rezultat =0,02

Accesul auto si pietonal la terenul analizat se realizeaza din drum, pe latura de sud a proprietatii din DN67

* **Investitia consta in:**
* lucrari de realizare a unei constructii cu destinatia de *spatiu de productie* – in care se va desfasura activitatea de productie uleiuri, sapunuri si creme din lavanda - structura cu stalpi, grinzi si centuri din beton armat si zidarie portanta din caramida.
* lucrari de realizare hala, excavatii la fundatii, turnari de betoane, lucrari de dulgherie;
* racordarea constructiei la dotarile tehnico – edilitare, respectiv alimentare cu apa, energie electrica, prin bransamente la retelele existente in zona, iar pentru evacuare apelor uzate prin fosa vidanjabila.
1. **Anexa productie** va fi o constructie cu regim de inaltime Parter si Sc = Sd = 33.07 mp, cu structura din stalpi, grinzi si centuri din beton, cu fundatii continue si elevatii din beton armat,zidarie portanta din caramida, cu acoperisul de tip sarpanta din lemn cu invelitoare din tabla. Constructia se încadrează în clasa de importanta IV, conform P100/2013. Constructia se încadrează în categoria de importanta D, conform HGR nr. 766/1997. Risc mic de incendiu. Gradul III de rezistenta la foc

In hala de productie a produselor pe baza de lavanda, va fi amplasata linia tehnologica proiectata si realizata in conformitate cu prevederile normativelor C.E. respectand cerintele esentiale de securitatea muncii.

**Caracteristicile liniei tehnologice:**

* Productivitate: in functie de comenzile preluate
* Materii prime: lavanda, apa,

**Componentele liniei tehnologice**

* + Mixer/omogenizator;
	+ Imbuteliator;
	+ Masina de spalat vase;
	+ Frigider;

**Descrierea Fluxului tehnologic**

1. **PRODUCTIE CREME**

Se spala si se usuca recipientele in care vor fi turnate cremele.

Se adaugă ingredientele solide din faza A într-un recipient termorezistent. Într-un alt recipient termorezistent se adaugă ingredientele lichide din faza B.

Ambele faze se plasează pe baie de apă şi se încălzesc până la 70°C, între timp se amestecă fiecare.
Îndepărtate din baia de apă, se combină astfel: faza B se toarnă lent, dintr-o mișcare peste faza A, între timp mixerul lucrează deja în faza A. Se va mixa 3 minute.
Pentru a accelera răcirea, se pune compoziţia peste un vas cu apă rece şi se continuă omogenizarea încă 3 minute. Dacă mixerul nu mai face față din cauza îngroșării compoziției, se va trece pe omogenizare manuală energică.

În compoziţia răcită până la temperatura mâinii se încorporează pe rând restul ingredientelor lichide - faza C - cu amestecare temeinică după fiecare. Dupa racirea compozitiei , se toarna in recipiente, se eticheteaza si se depoziteaza la loc racoros si ferit de umiditate.

NOTA: in urma procedeului nu ramane nici un fel de rest ce poate fi aruncat la gunoi sau in chiuveta, crema fiind imbuteliata in recipiente in proportie de 99%.

1. **PRODUCTIE SAPUN**

Productia de sapun se relizeaza prin topirea bazei de săpun Goats Milk care este o bază de săpun de topit pentru fabricarea săpunurilor opace de înaltă calitate.

Sapunurile sunt produse prin topirea bazei la o temperatură de 55-65 ° C pe baie de abur peste care se adauga uleiuri esențiale, parfumuri, coloranți și apoi se toarna în forme. Dupa uscare se scot din forme si se ambaleaza si eticheteaza corespunzator, apoi sunt depozitate la loc racoros si ferit de umiditate.

NOTA: in urma procedeului de topire a bazei de sapun si turnarea acesteaia in forme nu ramane nici un fel de rest ce poate fi aruncat la gunoi sau in ghiuveta, sapunurile fiind turnate in forme in proportie de 100%

1. **Imbutelierea uleiului esential de lavanda si a apei de lavanda.**

Se spala si se usuca recipientele ce urmeaza a fi umplute.

Umplerea recipientelor se realizeaza manual cu ajutorul pilniei si a unei cani gradate. Dupa umplere se eticheteaza si depoziteaza la loc racoros si ferit de umiditate.

Dupa fiecare procedeu de productie se spala toate ustensilele la masina de spalat vase la un program cu temperature de 90 grade.

Productia este una relativ mica, cu un cumul de produse intre 100 si 300 buc din fiecare produs in fiecare luna, in functie de comenzi. Productia nu este in serie.

II.Spatiul de depozitare pentru produsul finit se va realiza intr-o camera special amenjata in acest sens . Constructia se încadrează în clasa de importanta IV, conform P100/2013. Constructia se încadrează în categoria de importanta D, conform HGR nr. 766/1997. Risc mic de incendiu.

Gradul III de rezistenta la foc

*Amplasamentul proiectului nu se afla situat in interiorul vreunei zone de importanta comunitara ROSCI sau ROSPA.*

*Amplasamentul aferent proiectului nu este inclus în listele de monumente istorice sau în zona de protecție ale acestora.*

*Pe amplasamentul propus pentru realizarea proiectului nu se afă obiective incluse în patrimoniul cultural potrivit:*Listei monumentelor istorice actualizată, aprobată prin Ord. MCC nr. 2314/2004 cu modificările ulterioare;

Pe amplasamentul aferent proiectului:

* Nu se va realiza o gospodărie proprie de carburanți. Alimentarea cu combustibili a utilajelor și autovehiculelor care vor lucra în șantier, se va realiza în stații de distribuție carburanți, autorizate conform prevederilor legislației în vigoare.
* Nu se vor realiza lucrări de reparații la utilaje și autovehicule și nu se vor efectua schimburi de uleiuri. Aceste activități se vor realiza la operatori specializați, autorizați conform prevederilor legislației în vigoare.

Racordarea la reţelele utilitare existente în zonă:

Alimentarea cu apă – Asigurare apa igenico-sanitar – racord la reteaua existenta in zona;

- Asigurare de apa potabila - bransament alimentare cu apa potabila retaua publica;

Energia electrică – racordarea la reteaua electrica din zona

Instalatia de canalizare – evacuarea apelor uzate se va realiza prin racordarea la un bazin etans vidanjabil

2.2 Cumularea cu alte proiecte existente și/sau aprobate: in zona proiectului nu se deruleaza alte investitii

2.3 Utilizarea resurselor naturale, în special a solului, a terenurilor, a apei și a biodiversității

 Realizarea proiectului implică un consum de resurse naturale în perioada de execuție a lucrărilor : agregate naturale (de râu), sortate şi nesortate, lemn ( cofraje) si apă

 In perioada de functionare se va utiliza apa in vederea derularii activitatii de preparare crème si sapunuri de lavanda, dar se apreciază faptul că nu vor fi efecte semnificative asupra mediului din punct de vedere al utilizării resurselor naturale.

2.4. Cantitatea și tipurile de deșeuri generate/gestionate

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

 Deșeurile rezultate în urma desfășurării activităților de construcție-montaj sunt următoarele:

deșeuri menajere (20 03 01), generate din activitatea muncitorilor; se vor depozita în container și vor fi predate pe bază de contract către serviciul de salubrizare al localității; deșeuri reciclabile: deșeuri de hârtie și carton (15 01 01), deșeuri de ambalaje de plastic (15 01 02), deseuri metalice(15 01 04) pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării; deșeuri de construcții: pământ și piatră rezultată din excavații (17 05 04), (17 02 01) Lemn (17 02 03) Materiale plastice, (17 04 05 ) materiale izolante, altele decât cele cu conținut de azbest sau alte substanțe periculoase, fracțiunile reciclabile se vor valorifica prin unitățile autorizate; Depozitarea resturilor reciclabile se va face în cadrul incintei, în containere individuale, diferențiate pentru fiecare material reciclabil și se vor stabili termene de ridicare cu o firmă specializată în acest sens.

2.5. Substanțele și preparatele chimice periculoase utilizate: nu este cazul.Motorina necesara utilajelor se va achizitiona de la statii Peco. Lucrările de reparații la utilaje și autovehicule și schimburile de uleiuri se va face in service-uri autorizate

2.6 Poluarea și alte efecte negative

Ținând cont de faptul ca la terminarea lucrarii se vor strange toate utilajele, iar terenul afectat va fi compactat si refacut pt a ajunge la destinatia initiala, se preconizează că acest tip de lucrari nu va avea impact semnificativ asupra calității factorilor de mediu din zona, urmând să se înregistreze o ușoară presiune doar în timpul lucrărilor de construcție.

 **Factor de mediu apă**

Asigurare apa igenico-sanitar – racord la reteaua existenta in zona; Asigurare de apa potabila - bransament alimentare cu apa potabila reteaua publica**;** **evacuarea apelor uzate se va realiza prin racordarea la un bazin etans vidanjabil.** Santierul va fi dotat cu stingatoare in zona spatiilor de depozitare a materialelor, in special a celor inflamabile si/sau explozibile. Aceste materiale vor fi identificate si tinute sub control, iar stingatoarele vor fi adecvate, suficiente din punct de vedere numeric, functional si in termen de valabilitate

 **Factor de mediu aer**

 Din punct de vedere al impactului asupra atmosferei, se va înregistra influență asupra calității aerului pe perioada de construcție, ca urmare a excavării și manipulării pământului. De asemenea, mijloacele de transport și utilajele folosite pentru realizarea lucrărilor vor genera poluanți caracteristici arderii combustibililor în motoare (NOx, SOx, CO, pulberi, metale grele, etc.).

Regimul emisiilor acestor poluanți este, ca și în cazul emisiilor de pulberi generate de excavări, dependent de nivelul activității zilnice, prezentând o variabilă substanțială de la o zi la alta, de la o fază la alta a procesului de construcție. O sursă de praf suplimentară este reprezentată de eroziunea vântului, fenomen care însoțește lucrările de construcție. Fenomenul apare datorită existenței suprafețelor de teren expuse acțiunii vântului, urmare a decopertării solului.

Ținând cont de condițiile de dispersie din zonă se apreciază că nu vor exista influențe majore, cuantificabile, în ceea ce privește calitatea aerului în zonă.

 **Zgomot și vibrații**

 În faza de execuție, sursele de zgomot și vibrații sunt produse atât de acțiunile propriu-zise de muncă mecanizată,cât și de traficul auto din zona de lucru.

 Aceste activități au un caracter discontinuu, fiind limitate, în general, numai pe perioada zilei. În cadrul funcționării obiectivului nu se produc zgomote și vibrații care să aibă un impact semnificativ asupra factorului uman. Obiectivul nu se afla in umbra sonora a altor cladiri

 **Factor de mediu sol/subsol**

Nu se realizeaza lucrari de demolare, terenul este liber de constructii.Folosinta actuala a terenului este arabil. Dupa realizarea investitiei va exista zona construita, spatii verzi, parcari, alei pietonale

 In timpul executiei lucrarilor se interzice depozitarea pe platforma drumurilor publice a materialelor, utilajelor, uneltelor, sau a pamantului din excavatii

**Factor de mediu biodiversitate:**

Proiectul urmeaza a fi implementat in afara oricarei arii naturale protejate

**Peisajul**

 În timpul realizării lucrărilor, peisajul va fi afectat de prezența utilajelor și a echipelor de muncitori, pe o perioada scurta de timp, dupa care amplasamentul se va reface. Impactul este redus si temporar, doar pe durata de realizare a obiectivului

**Mediul social și economic**

 Activitatea propusă nu va avea impact asupra caracteristicilor demografice ale populației locale, nu va determina schimbări majore de populație în zonă. Toate măsurile definite pentru protecția aerului, protecția împotriva zgomotului sunt măsuri cu efecte și în cazul protecției așezărilor umane.

2.7 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice

riscul de accidente majore: nu este cazul;

riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;

riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

2.8 Riscurile pentru sănătatea umană

 Obiectivul propus nu are un caracter special care să-l facă incompatibil cu vecinătățile fiind amplasat partial in intravilan si partial in extravilanul com. Malovat, sat LAZU, pe un teren proprietate privata a beneficiarului. Proiectul se justifica pentru crearea de noi locuri de munca și cresterea eficienței economice a zonei

Beneficiarul a intocmit Studiu de Impact asupra Sanatatii Populatiei

Lucrarile pentru organizarea de santier vor fi minime si vor cuprinde:

- o platforma de aprovizionare si depozitare a materialelor de constructie, in incinta amplasamentului. Pe platforma depozitarea materialelor se va face ordonat si ingrijit pentru a se ocupa minimum de spatiu, cu protejarea materialelor care pot fi afectate de intemperii si cu limitarea imprastierii prafului si pulberilor prin acoperirea acestora cu prelata. Utilajele vor avea reviziile la zi pentru un impact minim asupra mediului. In organizarea de șantier din zona proiectului se va instala o toaleta ecologica.

**3. Amplasarea proiectului**

 Terenul pe care se va realiza obiectivul propus se afla partial in intravilan si partial in extravilanul com. Malovat, sat LAZU.

 Vecinatati ale amplasamentului:

* **Nord-vest:** Schintee Sever
* **Nord-Est:** Schintee D. Anica
* **Sud-Est:** Fraitor Stanca
* **Sud-Vest:** DN67

3.1 Utilizarea actuală și aprobată a terenurilor

**Folosinta actuala a terenului este arabil** si este destinat activitatilor agricole

 In zona proiectului si in imediata vecinatate nu sunt asezari umane, monumente istorice si de arhitectura, zone de interes national etc. Aglomerarile cu populatie sunt la cca. 250 m.

3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:

Folosinta actuala a terenului este de teren arabil.Pe terenul analizat nu există specii de plante și animale pentru care să fie necesare măsuri speciale de conservare

3.3 Capacitatea de absorbție a mediului natural, acordându-se o atenție specială următoarelor zone:

Zone umede, zone riverane, guri ale râurilor: nu este cazul.

Zone costiere și mediul marin: nu este cazul.

Zonele montane și forestiere: nu este cazul.

Arii naturale protejate de interes național, comunitar, internațional : nu este cazul

Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: nu este cazul

Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: nu este cazul

Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

Zonele cu o densitate mare a populației: nu este cazul.

Peisaje și situri importante din punct de vedere istoric, cultural sau arheologic: nu este cazul.

4**. Tipurile și caracteristicile impactului potențial**

 4.1. Importanța și extinderea spațială a impactului

 Se apreciază că populația nu va fi afectată în mod negativ din punct de vedere al calității mediului de lucrarea propusă, în schimb va beneficia de avantajele cresterii numarului de locuri de munca .

 Pregătirea si programarea lucrărilor de execuție a investiției se va face astfel încât lucrările programate sa nu duca la apariția unor situații accidentale cu impact asupra mediului si sa asigure o pregătire prealabila pentru astfel de situatii

4.2 Natura impactului. Pe perioada execuției lucrărilor de construcții, asupra populației impactul va fi minim (obișnuit pentru acest tip de lucrări). În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor) și va afecta un număr redus de persoane.

Pentru perioada de exploatare, ca urmare a faptului că obiectivul propus în cadrul proiectului se va afla într-o zonă antropizată, se apreciază că impactul potențial asupra factorilor de mediu este nesemnificativ.

4.3.Natura transfrontieră a impactului

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

4.4. Intensitatea şi complexitatea impactului. Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

4.5.Probabilitatea impactului

 Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

4.6. Debutul, durata, frecvenţa şi reversibilitatea impactului

 În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

În perioada de execuție:

Durata impactului: impactul este de durată determinată, pe perioada realizării lucrărilor de construcție;

Frecvența impactului: lucrările de construcție se vor derula într-o etapă compactă a cărei durată este cca 24 luni;

4.7. Reversibilitatea impactului: impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier; curățarea terenului de pământ, nisip și transportarea în zone reglementate; eliminarea deșeurilor generate de muncitori.

Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.

4.8. Cumularea impactului cu impactul altor proiecte existente şi/sau aprobate

In vecinatatea proiectului nu mai exista alte obiective de mica industrie, prestari servicii si depozitare, deci prin implementarea proiectului nu va exista un impact cumulat

4.9. Posibilitatea de reducere efectivă a impactului

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect. Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

5. Observatii din partea publicului : pe perioada parcurgerii procedurii nu au fost observatii din partea publicului;

**II. Motivele pe baza cărora s-a stabilit neefectuarea evaluării adecvate**:

Proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cf pdv nr. 263/29.05.2024 al Biroului CFM

**III. Motivele pe baza cărora s-a stabilit neefectuarea evaluării impactului asupra corpurilor de apă:** proiectul are Aviz de gospodarire a apelor nr.17 / 03.04.2024 emisa de ANAR – SGA MH

Lucrările se vor desfăşura respectându-se următoarele prevederi:

* Beneficiarul avizului va aduce la cunostinta ABA Jiu SGA MH data inceperii executiei lucrarilor cu 10 zile inainte de acestea
* Lucrarile proiectate se vor corela functional sub aspect hidrotehnic cu lucrarile existente, executate in zona
* Lucrarile se vor executa numai pe terenuri reglementate din pdv juridic.
* Sa respecte recomandarile din Referatul de expertiza hidrogeologica la Studiul Hidrogeologic preliminar
* Dupa finalizarea executiei se va intocmi documentatia tehnica a forajului; un exemplar din aceasta documentatie va fi transmis la Institutul National de Hidrologie si gospodarire a Apelor – Sectia de Studii si Expertize Hidrogeologice.

**IV. Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

* Se va respecta documentatia tehnica prezentata spre avizare.
* Deşeurile municipale generate vor fi colectate pe categorii, stocate temporar în pubele şi vor fi preluate de catre operatorul local de salubritate
* Alimentarea cu combustibil a utilajelor se realizeaza pe platforme impermeabiile din rezervor dotat cu pompa.
* In caz de poluare accidentala cu produse petroliere firma constructoare va fi dotata cu materiale absorbante si un container metalic pentru depozitare
* apele uzate menajere din bazinul etans vidanjabil vor fi vidanjate periodic de catre firme autorizate in acest sens pe baza de contract
* Inchiderea/dezafectarea/demolarea construcƫiilor propuse se va face obligatoriu pe baza unui proiect de dezafectare. Beneficiarul va solicita şi obţine acordul de mediu pentru proiectele de dezafectare aferente activităţilor cu impact semnificativ asupra mediului.
* Drumul de acces va fi stropit periodic pentru reducerea pulberilor iar cauciucurile camioanelor vor fi curatate la iesirea de pe amplasament in drumul national
* Intreţinerea utilajelor şi a mijloacelor de transport se vor realiza in ateliere de reparatii autorizate, în vederea evitării scurgerilor de combustibili şi uleiuri uzate pe sol. Nu se vor stoca temporar carburanţi pe amplasament

 La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor;

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

 Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

 Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

 Director Executiv,

 Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON  | Șef Serviciu AAA | 01.07.2024 |  |
| Avizat: Magda DUMBRAVEANU | Sef Birou CFM | 01.07.2024 |  |
| Întocmit: Marilena FAIER | Consilier sup.AAA | 01.07.2024 |  |